b'\n_START_ARTICLE_\nBirka\n_START_SECTION_\nZgodovina\n_START_PARAGRAPH_\nMesto Birka je bilo ustanovljeno v 8. stoletju in je hitro postalo pomembno trgovsko mesto za luksuzne dekorativne predmete, s katerimi je trgovalo z drugimi trgovskimi mesti na Severnem morju ni Baltiku, kot so Ribe (ustanovljen okoli 710 na Danskem), Hedeby (810), Skiringssal (Kaupang) (800), Dorestad, Quentovic in Hamwith.   Bilo je eno od prvih urbanih naselij v Skandinaviji. Skozi Birko je tekla Baltska povezava po rekah in trgovskih poteh skozi Ladogo (Aldeigja) in Novgorod (Holmsgard) do Bizantinskega cesarstva in Abasidskega kalifata. _NEWLINE_Mesta so bila smiselno locirana tako, da so omogo\xc4\x8dala trgovino z ladjami na najve\xc4\x8djem mo\xc5\xbenem podro\xc4\x8dju, kot del mednarodne trgovine. Lokalni obrtniki so svoje dragocene predmete menjali za \xc5\xbeelezo in krzno lokalnih trgovcev, ti pa so trgovali za arabski nakit in tkanine iz predvsem iz Bli\xc5\xbenjega vzhoda._NEWLINE_Leseno mesto Birka je nastalo okoli velikega trga, ki se je nadaljeval v notranje pristani\xc5\xa1\xc4\x8de in je imel pravilno mre\xc5\xbeo ulic. Ocenjujejo da je imelo mesto v 9. stoletju okoli 700 stalnih prebivalcev, v \xc4\x8dasu tr\xc5\xbenih dni pa 3.000. Nedavno je bilo na otoku Bj\xc3\xb6rk\xc3\xb6 odkritih okoli 3.000 grobnov. Na otoku Adels\xc3\xb6, ki ga od Birke deli ozek preliv, se je nahajal kraljevski dvorec Hovg\xc3\xa5rden, ki ga je menda dal zgraditi kralj Svean._NEWLINE_Birka je bilo tudi mesto prvega pokristjanjevanja Vikingov, ki ga je vodil benediktinski opat Ansgar leta 829. Tja ga je poslal frankovski kralj Ludvik I. Pobo\xc5\xbeni. Ansgar je kasneje navajal, daje je v mestu \xc5\xbee obstajala majhna cerkev in nekaj kristjanov, ve\xc4\x8dina pa so bili pogani. Mo\xc5\xbeno je, da je Ansgar res opisal Birko, lahko pa tudi drugo mesto, kot na primer: \xc3\x85land, Bjarke v V\xc3\xa4sterg\xc3\xb6tlandu, K\xc3\xb6pingsvik v \xc3\x96landu in Vreta pri Link\xc3\xb6pingu._NEWLINE_Mesto je bilo opu\xc5\xa1\xc4\x8deno okoli 960-ih, ko je njegovo vlogo trgovskega sredi\xc5\xa1\xc4\x8da prevzelo trgovsko mesto Sigtuna, tudi na obalah jezera M\xc3\xa4laren. Ena od mo\xc5\xbenosti zakaj je bilo mesto opu\xc5\xa1\xc4\x8deno, je dviganje tal zaradi post-ledeni\xc5\xa1ke preobrazbe, zaradi \xc4\x8desar ladje niso mogle ve\xc4\x8d pluti skozi S\xc3\xb6dert\xc3\xa4lje do Birke (podobno se je zgodilo tudi drugim pristani\xc5\xa1\xc4\x8dem v zgodovini Baltskega morja, na primer Lule\xc3\xa5)._NEWLINE_Trgovska pot od Varjagov do Grkov v Rusiji je utrpela velik padec pribli\xc5\xbeno v istem \xc4\x8dasu._NEWLINE_Adam Bremenski v svojem delu "Dela hambur\xc5\xa1kih \xc5\xa1kofov" (Gesta Hammaburgensis ecclesiae pontificum) iz leta 1076 nekajkrat navaja mesto Birka kot zapu\xc5\xa1\xc4\x8deno in pzabljeno, neko\xc4\x8d slavno trgovsko mesto._NEWLINE_Hjalmar Stolpe je za\xc4\x8del na\xc4\x8drtna izkopavanja v Birki v 1870-ih, pomembna odkritja pa so se dogodila v \xc4\x8dasu raziskovanj, ki jih je izvajal Ambrosiani Bj\xc3\xb6rn v 1970-ih in 1990-ih.'